钦定古今图书集成/明伦汇编/氏族典/第071卷 > 朱成镘〈聪潪 俊栊 充烰 充灼 充 廷堿 鼐〉
## 钦定古今图书集成/明伦汇编/氏族典/第071卷 > 朱成镘〈聪潪 俊栊 充烰 充灼 充 廷堿 鼐〉

按《名山藏分藩记》：“代隐王子和川王成镘。镘薨，子聪
潪立。潪薨，子俊栊立。栊薨，子充烰立。烰薨，子廷堿立。
堿薨，王鼐。”立。嘉靖二十四年，府中奉国将军有曰
《充、灼》者，聚凶徒淮等酗酒作奸，坐夺禄。怨望，乃与襄
垣府中中尉充。谋引寇入大同，杀代王以举事，淮
密告其党仲太，仲太曰：“我师罗廷玺来济矣。”廷玺，应
州人，故与其党王廷策以《白莲教》惑众。淮遂因仲太
见廷玺，廷玺入见，称充灼有天分，充灼大喜，因为画
计，约奉寇小王子入大同居之，遂攻雁门，取平阳，立
充灼为王，将兵四讨，事定然后计杀小王子。充灼然
之，先遣八阴持火箭焚大同积刍五六所。事败，伏诛。
大同总督侍郎翁万达疏言：“大同土产狭瘠，禄饷不
支。代宗嗣育日繁，众聚而贫，且地近边，易生反侧。请
量迁和川、昌化诸府于山、陕隙地。”礼部覆议改迁于
山西。诏曰：“可。”